જો ક્રોપ ટોપની ફેશનની શરૂઆત વિશે વાત કરીએ તો આ ટ્રેન્ડ આમ તો સ્પોર્ટસ પર્સનમાંથી આવેલો છે પરંતુ ગયા વર્ષથી ધીરે ધીરે ફેશન જગતમાં આ ટ્રેન્ડ વ્યાપક બન્યો છે. ક્રોપ ટોપ સ્પોર્ટસ લેડી માટે બનતુ ત્યારે તે તેને નડતર રૂપ ન બને તે રીતે ખભાથી લઈને ચેસ્ટ સુધીની લંબાઈ રાખવામાં આવતી અને તે ટોપ સ્લિવલેસ જ મળતાં. અને છાતીના નીચેના ભાગેથી આ ટોપમાં નીચે ઇલાસ્ટિક રાખવામાં આવતું જે નીચે પણ શરીરને ફિટિંગ આપતુ હતું. હવે તો જ્યારે ક્રોપ ટોપ ટ્રેડિશનલ પણ બને છે ત્યારે તેની લંબાઈ બે રીતે રાખવામાં આવે છે. ખાસ કરીને પ્રસંગે પહેરવામાં આવતા ક્રોપ ટોપ ચણિયા, વર્કવાળા કે સિલ્કના સ્કર્ટ સાથે પહેરવામાં આવે છે ત્યારે તેની લંબાઈ કમર સુધીની કે ચેસ્ટ સુધીની રખાય છે.